امریکا نینگ کوبانی بیلن علاقه لی بیاناتی.امریکا قوشمه ایالت لری مدافعه وزیرلیگی نینگ سوزلاوچی سی جان کربی, "کوبانی ده گی وضعیت حاضرگی کونده هم انیق ایمس. شهر نینگ حاضرگی کونده هم سقوط ایتیشی نی اویله ماقده میز" دییه قید ایتدی. ترور تشکیلاتی داعش نینگ حاضرگی کونده هم شهر نی تهدید ایتیتگن لیگی نی بلدرگن کربی, اوشبو تشکیلات نینگ کوبانی گه یقین منطقه لر ده گی هدف لری گه قره تیلگن هوائی عملیات نینگ دوام ایتیتگن لیگی نی بلدردی. کربی, امریکا اردوسی نینگ داعش هدف لری نی بمباردمان ایتیب داعش گه قرشی کوره شیتگن کُرد کوچ لر بیلن همکارلیک ایتیتگن لیگی نی بلدررایکن, شهر ده گی نا انیق لیق نینگ دوام ایتیتگن لیگی نی ایسله تیب اوتدی. کربی, "شهر نینگ بیوک بیر قسمی کُرد کوچ لرنینگ قولیده" دییه قید ایتدی. امریکا نینگ یکشنبه کیچه سی هوا دن تشله گن یاردم لری نینگ داعش نینگ قولی گه توشگن لیگی گه تیگیشلی ادعا لر بیلن علاقه لی ایسه کربی, اوشبو موضوع نینگ تیکشیریلیتگن لیگی نی معلوم قلدی. کربی, عراق و سوریه ده گی عملیات لر بوییچه آلغه سیلجیش لرنینگ آهسته ایکن لیگی نی بلدررایکن, قندای بیر نتیجه بیره دیگن لیگی نی تخمین ایتیش نینگ قیین ایکن لیگی نی ایسله تیب اوتدی. عینی دمده سوریه ایرکین لیک اردوسی اولر گه یاردم ایتمه گن امریکا نینگ کُرد لر گه یاردم ایتگن لیگی گه قرشی عکس العمل کورستدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
